CELEX: 62018TN0494
Language: sk
Date: 2018-08-17 00:00:00
Title: Vec T-494/18: Žaloba podaná 17. augusta 2018 – PO/ESVČ

22.10.2018   
            
            
               SK
            
            
               Úradný vestník Európskej únie
            
            
               C 381/29
            
         
      Žaloba podaná 17. augusta 2018 – PO/ESVČ
      (Vec T-494/18)
      (2018/C 381/34)
      Jazyk konania: francúzština
      
         Účastníci konania
      
      
         Žalobca: PO (v zastúpení: N. de Montigny, advokát)
      
         Žalovaná: Európska služba pre vonkajšiu činnosť
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil:
                  
                              —
                           
                           
                              prehľad výpočtu mzdy zo 17. októbra 2017, ktorý mu Oddelenie ľudských zdrojov ESVČ zaslalo emailom z toho istého dňa,
                           
                        
                              —
                           
                           
                              email zo 6. januára 2018, ktorý mu zaslalo Oddelenie ľudských zdrojov ESVČ a ktorý potvrdzuje neexistenciu právneho základu na účely prekročenia hornej hranice stanovenej služobným poriadkom v prípade jeho syna a jeho dcéry,
                           
                        
                              —
                           
                           
                              v rozsahu, v akom je to potrebné, rozhodnutie o zamietnutí sťažnosti zo 17. januára 2018, ktoré bolo žalobcovi doručené 17. mája 2018,
                           
                        
            
                  —
               
               
                  zaviazal žalovanú na náhradu trov konania.
               
            
         Dôvody a hlavné tvrdenia
      
      Na podporu svojej žaloby žalobca uvádza dva žalobné dôvody.
      
                  1.
               
               
                  Prvý žalobný dôvod je založený na námietke protiprávnosti vzhľadom na to, že napadnuté rozhodnutie, oznámenie z 15. apríla 2016 a oznámenie z 22. septembra 2016, na ktorých sa uvedené rozhodnutie zakladá, ako aj Guidelines porušujú Služobný poriadok úradníkov Európskej únie a jeho Prílohu X.
               
            
                  2.
               
               
                  Druhý žalobný dôvod je založený na nezákonnosti individuálneho rozhodnutia napadnutého vo veci samej pre tieto výhrady:
                  
                              —
                           
                           
                              porušenie zásad sociálnej starostlivosti, legitímnej dôvery a právnej istoty a porušenie zásady riadnej správy vecí verejných, ako aj nadobudnutých práv,
                           
                        
                              —
                           
                           
                              porušenie práva na rodinu a vzdelanie,
                           
                        
                              —
                           
                           
                              porušenie zásad rovnosti zaobchádzania a zákazu diskriminácie,
                           
                        
                              —
                           
                           
                              nezváženie protichodných záujmov a nedodržanie zásady proporcionality prijatého opatrenia.